### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. január 30-i ülésének*

jegyzőkönyvéből

**5/2017 (I.30.) GVB. sz. határozat**

A Gazdasági és Városstratégiai Bizottság a „Javaslat a Haladás Sportkomplexum Fejlesztő Nonprofit Kft.-vel kapcsolatos döntések meghozatalára” című előterjesztést megtárgyalta, és a szombathelyi labdarúgó stadion és sportcsarnok üzemeltetésére vonatkozó III. számú határozati javaslatot **az alábbi módosításokkal javasolja** a Közgyűlésnek elfogadásra.

* a határozati javaslat 1. pontja az alábbiak szerint módosuljon:

„A Közgyűlés egyetért azzal, hogy a Haladás Labdarúgó Stadion és Multifunkcionális Sportcsarnok beruházás kapcsán a Haladás Sportkomplexum Fejlesztő Nonprofit Kft. által elkészíttetett üzemeltetési hatástanulmányban bemutatott és javasolt piaci alapú üzleti modell (ún. X-faktor modell) alapján a társaság kezdje el az üzemeltető kiválasztására vonatkozó közbeszerzési eljárás megindítását, azzal, hogy az eljárás részletes műszaki tartalmát terjessze a közgyűlés elé.

* a határozati javaslat 2. pontja kerüljön törlésre
* a határozati javaslat végrehajtási határideje „a részletes műszaki tartalom kidolgozását követően azonnal”-ra módosuljon.

**Felelős:** Lendvai Ferenc, a Gazdasági és Városstratégiai Bizottság elnöke

(a végrehajtásért: Lakézi Gábor, a Városüzemeltetési Osztály vezetője)

**Határidő:** 2017. február 2-i Közgyűlés

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető